PRIENŲ RAJONO SAVIVALDYBĖS administracijos

BENDRASIS skyrius

Biudžetinė įstaiga, Laisvės a. 12, LT-59126 Prienai,	tel. +370 658 03 716, el. p. dziuginta.mikalauskiene@prienai.lt.

Duomenys kaupiami ir saugomi Juridinių asmenų registre, kodas 288742590

_______________________________________________________________________________

Prienų rajono savivaldybės taryba

SPRENDIMO „DĖL PRIENŲ RAJONO SAVIVALDYBĖS TARYBOS 2023 M. RUGPJŪČIO 31 D. SPRENDIMO NR. T3-220 „DĖL TARNYBINIŲ LENGVŲJŲ AUTOMOBILIŲ ĮSIGIJIMO, NUOMOS IR NAUDOJIMO PRIENŲ RAJONO SAVIVALDYBĖJE, SAVIVALDYBĖS VALDOMOSE BENDROVĖSE, BIUDŽETINĖSE IR VIEŠOSIOSE ĮSTAIGOSE TAISYKLIŲ PATVIRTINIMO“ PAKEITIMO“

PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Pakeisti Tarnybinių lengvųjų automobilių įsigijimo, nuomos ir naudojimo Prienų rajono savivaldybėje, Savivaldybės valdomose bendrovėse, biudžetinėse ir viešosiose įstaigose taisykles (toliau – Taisyklės), siekiant patikslinti netarnybinių automobilių naudojimo tvarką.

Siūlomos teisinio reguliavimo nuostatos:

Taisyklės parengtos vadovaujantis Lietuvos Respublikos vietos savivaldos 15 straipsnio 2 dalies 19 punktu ir Pavyzdinėmis tarnybinių lengvųjų automobilių naudojimo biudžetinėse įstaigose taisyklėmis, patvirtintomis Lietuvos Respublikos Vyriausybės 2009 m. gegužės 27 d. nutarimu Nr. 543 „Dėl Pavyzdinių tarnybinių lengvųjų automobilių naudojimo biudžetinėse įstaigose taisyklių patvirtinimo“.

Laukiami rezultatai:

Priėmus sprendimo projektą, bus patikslinta netarnybinių automobilių naudojimo tarnybos tikslais tvarka ir išlaidų, susijusių su šių automobilių naudojimu, kompensavimo tvarka.

Lėšų poreikis ir šaltiniai:

Šiam sprendimui įgyvendinti papildomos lėšos nereikalingos.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

29. Bendrovės, biudžetinės ar viešosios įstaigos, neviršydamos joms nustatyto išlaidų tarnybiniams lengviesiems automobiliams išlaikyti ir nuomotis dydžio, turi teisę vadovo nustatyta tvarka kas mėnesį mokėti darbuotojui kompensaciją degalų įsigijimo, automobilio amortizacijos išlaidoms ir kitiems su transporto paslaugomis susijusiems mokesčiams (stovėjimo aikštelių, kelių mokesčiui ir kt.) padengti už netarnybinio automobilio naudojimą tarnybos reikmėms.	30. Bendrovės, Savivaldybės, biudžetinės ar viešosios įstaigos darbuotojas, norintis naudoti netarnybinį automobilį tarnybos reikmėms, pateikia vadovui prašymą leisti naudoti netarnybinį automobilį tarnybos reikmėms ir kompensuoti degalų įsigijimo ir amortizacijos bei kitas 29 punkte nurodytas išlaidas iki vienos minimalios mėnesinės algos dydžio (2 priedas), o vadovai prašymą teikia Prienų rajono savivaldybės merui (toliau – Savivaldybės meras).

31. Savivaldybė, neviršydama nustatyto išlaidų tarnybiniams lengviesiems automobiliams išlaikyti ir nuomotis dydžio, turi teisę vadovo nustatyta tvarka kas mėnesį mokėti darbuotojui kompensaciją degalų įsigijimo ir amortizacijos bei kitoms 29 punkte nurodytoms išlaidoms padengti už netarnybinio automobilio naudojimą tarnybos reikmėms.

<...>

39. Darbuotojai, kuriems už netarnybinių automobilių naudojimą tarnybos reikmėms mokamos kompensacijos, netarnybiniais automobiliais darbo metu turi naudotis tik tarnybos reikmėms. Nekompensuojamos išlaidos, naudojant netarnybinius lengvuosius automobilius atvykti iš namų į darbą ir grįžti iš darbo namo bei kitoms asmeninėms reikmėms.

Bendrojo skyriaus patarėja,	atliekanti savivaldybės parengties pareigūno funkcijas,	l. e. skyriaus vedėjo pareigas Džiuginta Mikalauskienė